Growthpoint gaan op A2X noteer | Netwerk24
Deur Francois Williams 11 Julie 2018 12:46
Die eiendomsgroep Growthpoint gaan op 18 Julie ’n sekondêre notering op A2X Markets kry, bykomend tot sy primêre notering op die JSE.
Growthpoint gaan 'n sekondêre notering kry. Foto: The New Black
Sy bykomende notering op die alternatiewe beurs is nou goedgekeur.
Norbert Sasse, uitvoerende hoof van Growthpoint, sê dit is tot aandeelhouers en makelaars se voordeel dat Growthpoint se aandele op ’n tweede verhandelingsplatform in Suid-Afrika beskikbaar is, want dit het laer koste.
Die groep het verduidelik hy gaan nie enige nuwe aandele uitreik op A2X nie, en daar is geen koste, risiko of bykomende regulatoriese voldoeningsvereistes vir Growthpoint as gevolg van die sekondêre notering nie.
Growthpoint is die grootste genoteerde eiendomsbeleggingstrust op die JSE en besit ’n gediversifiseerde portefeulje van kommersiële, kleinhandel- en nywerheidseiendomme in Afrika, Australië en Europa.
Lauren Turner, hoof van beleggersverhoudinge by Growthpoint, sê die notering op A2X gee aan makelaars toegang tot groter keuses en laer transaksiekoste, wat hulle aan beleggers kan deurgee. Vyf van die ses topmakelaars in Suid-Afrika gebruik reeds die A2X-platform, sê sy.
A2X het in Oktober begin sake doen en word soos die JSE deur die Gedragsowerheid vir die Finansiële Sektor gereguleer.
Lauren Turner, hoof van beleggersverhoudinge by Growthpoint.
Kevin Grady, uitvoerende hoof van A2X Markets.
Ander maatskappye wat reeds op A2X genoteer is:
Meer oor: Growthpoint | Jse | Notering | Aandelebeurs
Old Mutual ontbondel; Quilter presteer
Grindrod pas aan voor notering van skeepsafdeling